CELEX: 62012CN0013
Language: bg
Date: 2012-01-10 00:00:00
Title: Дело C-13/12 P: Жалба, подадена на 10 януари 2012 г. от Chelyabinsk electrometallurgical integrated plant OAO (CHEMK), Kuzneckie ferrosplavy OAO (KF) срещу решението, постановено от Общия съд (втори състав) на 25 октомври 2011 г. по дело T-190/08, Chelyabinsk electrometallurgical integrated plant OAO (CHEMK), Kuzneckie ferrosplavy OAO (KF)/Съвет на Европейския съюз

3.3.2012   
            
            
               BG
            
            
               Официален вестник на Европейския съюз
            
            
               C 65/10
            
         Жалба, подадена на 10 януари 2012 г. от Chelyabinsk electrometallurgical integrated plant OAO (CHEMK), Kuzneckie ferrosplavy OAO (KF) срещу решението, постановено от Общия съд (втори състав) на 25 октомври 2011 г. по дело T-190/08, Chelyabinsk electrometallurgical integrated plant OAO (CHEMK), Kuzneckie ferrosplavy OAO (KF)/Съвет на Европейския съюз
   (Дело C-13/12 P)
   2012/C 65/19
   Език на производството: английски
   
      Страни
   
   
      Жалбоподатели: Chelyabinsk electrometallurgical integrated plant OAO (CHEMK), Kuzneckie ferrosplavy OAO (KF) (представители: P. Vander Schueren, advocate, N. Mizulin, solicitor)
   
      Други страни в производството: Съвет на Европейския съюз, Европейска комисия
   
      Искания на жалбоподателите
   
   Жалбоподателите молят Съда:
   
               —
            
            
               Да обяви жалбата за основателна и да отмени изцяло обжалваното решение, включително разпореждането относно съдебните разноски;
            
         
               —
            
            
               да постанови окончателно решение по спора в съответствие с член 61 от Статута на Съда и да отмени обжалвания регламент (1) в частта му, която се отнася до жалбоподателите; и
            
         
               —
            
            
               да разпореди Съветът да понесе съдебните разноски, направени от жалбоподателите в първоинстанционното производство и във връзка с настоящото производство.
            
         
      Правни основания и основни доводи
   
   В подкрепа на жалбата си пред Съда жалбоподателите изтъкват следните доводи:
   
                
            
            
               Жалбоподателите твърдят, че Общият съд (i) изопачил релевантните доказателства и при всички случаи не изложил адекватни мотиви относно използването на абстрактен марж на печалбата при образуването на експортната цена.
            
         
                
            
            
               Жалбоподателите изтъкват също, че Общият съд (ii) допуснал грешка при прилагане на правото като приел, че Споразумението за стабилизиране и асоцииране между Европейските общности и техните държави членки, от една страна, и бившата югославска република Македония, от друга страна, дава основания за обосновано дискриминационно третиране на жалбоподателите; (iii) допуснал грешка при прилагане на правото при преценката си на задълженията, произтичащи от член 6, параграф 7 и член 8, параграф 4 от основния регламент (2) и при преценката на принципа на правото на защита; (iv) направил погрешна преценка на значението на процесуалните гаранции и на съответните задължения на институциите в контекста на административните производства по антидъмпингови дела и (v) изопачил фактите във връзка с гаранцията, предложена от жалбоподателите и на тази, предложена от друг производител, поради което направил погрешно заключение в тази връзка, което засяга валидността на обжалваното решение.
            
         
                
            
            
               Накрая, жалбоподателите твърдят, че Общият съд (vi) направил погрешно тълкуване на член 3, параграф 6 от основния регламент и на метода за определяне на съществената вреда за промишлеността на Общността по антидъмпингови дела; (vii) направил погрешно тълкуване на причинно-следствената връзка по член 3, параграф 5 от основния регламент и (viii) направил погрешна преценка на задължението на институциите да изложат мотиви относно определянето на вредата по антидъмпинговите дела.
            
         
      (1)  Регламент (ЕО) № 172/2008 на Съвета от 25 февруари 2008 година за налагане на окончателно антидъмпингово мито и окончателно събиране на временното мито върху вноса на феросилиций, произведен в Китайската народна република, Египет, Казахстан, бившата югославска република Македония и Русия (ОВ L 55, стр. 6)
   
      (2)  Регламент (ЕО) № 384/96 на Съвета от 22 декември 1995 година за защита срещу дъмпингов внос на стоки от страни, които не са членки на Европейската общност (ОВ L 56, стр. 1; Специално издание на български език, 2007 г., глава 11, том 12, стр. 223)